Voĉdono pri konfido

Voĉdono pri konfido aŭ en alia vortumo malkonfida voĉdono, helpe ne nekutima neologismo ankaŭ nomebla "mocio de konfido", en multaj parlamentaj demokratioj estas politika instrumento de la registaro disciplinigi la parlamenton. En kazo de malfacile klarigeblaj konfliktoj inter la registaro kaj la parlamento, la registaro povas postuli ke la parlamento voĉdonas ĉu ĝi ankoraŭ principe konfidas al la registaro: se la voĉdona rezulto estas konfido, tiam la registaro havas la rajton plusekvi sian politikon rilate al la konflikta temo, kaj se la voĉdona rezulto estas malkonfido, tiam kutime sekvas la demisio de la registaro. 

Sed ĉar ne eblas gvidi ŝtaton sen registaro, rezulte kutime sekvas pli fruaj balotoj de nova parlamenta konsisto, do la parlamentanoj per tia voĉdono ne nur senpostenigas la registaranojn, sed ankaŭ sin mem. Rezulte negativa rezulto de konfiddemanda voĉdono en la parlamento transdonas la decidon pri la ŝtata politiko al la civitanaro, kiu per la sekva parlamenta baloto kreas novajn politikajn plimultojn, kaj do decidas pri la estonta politika direkto kaj de la parlamento kaj la registaro.

 Vidu ankaŭ  
 mocio de demisio, en kiu la parlamento per sia iniciato porprenas la konfidon de la registaro aŭ de unuopa ministro kaj devigas la malfidatojn al demisio 

Kategorio:Politiko